फिलीपींस में बाढ़, भूस्खलन में 40 की मौत  
फिलीपींस के मध्य और दक्षिणी हिस्से में भारी बारिश के कारण आई बाढ़ और भूस्खलन की वजह से कम से कम 40 लोगों की मौत हो गई है।
फिलीपींस के मध्य और दक्षिणी हिस्से में भारी बारिश के कारण आई बाढ़ और भूस्खलन की वजह से कम से कम 40 लोगों की मौत हो गई है और 10 लाख से अधिक विस्थापित हुए हैं।  समाचार एजेंसी सिन्हुआ ने राष्ट्रीय आपदा जोखिम न्यूनीकरण एवं प्रबंध परिषद (एनडीआरआरएमसी) के हवाले से बताया कि उत्तर-पूर्वी मानसून के कारण करीब दो करोड़ डॉलर की फसलों और संपत्ति को नुकसान पहुंचा है।   रिपोर्ट के अनुसार बाढ़ के कारण सात लोग लापता हैं जबकि आठ घायल हुए हैं।  एनडीआरआरएमसी के अनुसार 31 दिसम्बर से मूसलाधार बारिश जारी है। इसकी वजह से 10 लाख 20 हजार लोग मुसीबत में फंसे हुए हैं। इसमें राहत शिविरों में ठहरे 365,050 लोग भी शामिल हैं।